Diari Oficial de la Generalitat Valenciana


Sumari del DOGV 5376, del 27-10-2006 (2006/11143)

Informació pública de l'aprovació del projecte d'urbanització del programa d'actuació integrada per al desenvolupament del sector Camí de la Serratella-Camí del Marge.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5376

Data del DOGV
:   27-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/11627


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització del programa d'actuació integrada per al desenvolupament del sector Camí de la Serratella-Camí del Marge. [2006/M11377]  
L'Alcaldia Presidència, el 27 de juliol de 2006, va adoptar la següent resolució:   
«Primer  
Desestimar les al·legacions formulades en el procediment, pels motius exposats en l'informe tècnic transcrit i els considerants de la part expositiva de la present resolució.  
Segon  
Aprovar el projecte d'urbanització corresponent al programa d'actuació integrada per al desenvolupament del sector Camí de la Serratella-Camí del Marge, presentat per la mercantil L3M Construcción, Urbanismo y Servicios, SL, en data 26 de juliol de 2006, amb un pressupost global de 1.947.898,89 euros (EM + 19% GG i BI, sense IVA), i condicionar-ne l'execució a les disposicions previstes en l'acord d'aprovació del programa d'actuació integrada i les següents que consten en l'informe de l'enginyer municipal de 27 de juny de 2006:  
- Abans de l'inici de les obres (acta de comprovació del replanteig) haurien d'aportar-se els convenis formulats amb les companyies subministradores (Iberdrola, Telefónica, Facsa, Cegas, etc.).  
- En relació amb la condició fixada en l'acord d'aprovació del programa, sobre l'assistència i direcció tècniques durant l'execució de les obres, cal atenir-se al següent:  
1. La direcció facultativa la designa l'Ajuntament, a proposta de l'urbanitzador. L'Ajuntament es reserva la facultat de rebutjar aquesta proposta, per raons d'incompatibilitat, incapacitat o d'oportunitat, degudament justificades, si n'hi ha.  
2. L'urbanitzador ha de proposar així mateix una assistència tècnica per garantir el correcte seguiment i control de les obres. El nomenament el ratifica també l'Ajuntament, i són aplicables les cauteles i reserves expressades en el punt anterior.  
3. La proposta d'assistència tècnica ha de contindre almenys les següents especificacions.  
. Nom de l'empresa i personal tècnic d'enllaç.  
. Pla de controls inclosos en la prestació (alineacions, rasants, materials, execució de terraplens i ferms, obres de fàbrica, seguretat i salut, connexions a xarxes, revisions amb TV de canalitzacions, coordinació, gestió ambiental, etc.).  
. Pressupost, amb detall de costos de controls i d'assistència i justificació del seu import en relació amb les quanties habituals de control de qualitat i l'abast de la prestació (mínim 1% sobre PIM afectat).  
4. L'assistència tècnica ha de cursar informes periòdics i resultats dels controls a la direcció facultativa i a l'Ajuntament, de manera sistemàtica i simultània. L'Ajuntament pot formular les instruccions pertinents a l'assistència tècnica, amb coneixement de la direcció, amb la finalitat de garantir l'efectiu seguiment i control de les obres.  
5. De conformitat amb el que estableix el programa, el cost de les actuacions descrites va a càrrec dels costos previstos en la proposició juridicoeconòmica, i l'Ajuntament en supervisarà el compliment i liquidació de manera similar al de les certificacions i liquidació de les obres.  
- Són aplicables les disposicions relatives al replanteig, control i recepció de les obres establides en la legislació de contractes de l'estat.  
- S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com de l'escrita, i de la informació de l'obra realment realitzada.  
Tercer  
Trametre el projecte d'urbanització a la conselleria competent en matèria d'urbanisme, en compliment del que disposa l'article 106 de la Llei Urbanística Valenciana.  
Quart  
Publicar la present aprovació en el Butlletí Oficial de la Província de Castelló i en el Diari Oficial de la Generalitat, tal com disposa l'article 152 de la Llei Urbanística Valenciana, i comunicar que l'entrada en vigor i l'executivitat del projecte d'urbanització del sector Camí de la Serratella .Camí del Marge es produeix amb aquesta publicació.  
Cinqué  
Notificar la present resolució als interessats, comunicant-los que contra aquesta, com a acte que posa fi a la via administrativa, escau interposar, en el termini d'un mes comptador des de la seua notificació, recurs potestatiu de reposició davant aquest Ajuntament, o, en el termini de dos mesos, recurs contenciós administratiu davant el jutjat d'aquesta jurisdicció de Castelló de la Plana, de conformitat amb l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.»  
Burriana, 11 de setembre de 2006.. L'alcalde: Alfonso Ferrada Gómez.